ઊનાના સમઢિયાળામાં દલિતો ઉપર અત્યાચારની તપાસ માટે ગુજરાત સરકારે અધિકૃતપણે એકપણ તપાસ સમિતિ મોકલી નહોતી. આથી, માનવ અને દલિત અધિકાર ક્ષેત્રે કાર્યરત ડૉ.નીતિન ગુર્જર, સુબોધ પરમાર સહિત ૮ કર્મશીલોએ સ્થળ ઉપર જઈને ઘટના, ત્યાંની સામાજિક વ્યવસ્થાઓનો તલસ્પર્શી અભ્યાસ કર્યા બાદ ગ્રાઉન્ડ ઝીરો રિપોર્ટ જાહેર કર્યો હતો. મંગળવારે અમદાવાદ સ્થિત સેન્ટ ઝેવિયર્સ કોલેજમાં બિહેવિયરલ સાયન્સ સેન્ટરમાં ઊના અત્યાચારનો દર્દનાક અહેવાલ જાહેર કરતા કિરીટ રાઠોડે આ ઘટનાની ઊંડાણપુર્વકની તપાસ માટે હાઈકોર્ટના સિટીંગ જજના વડપણ હેઠળ પંચ નીમવા માંગણી કરી છે. સમઢિયાળામાં ભારોભાર અભડછેડ છે.